LUKUPÄIVÄKIRJAN OHJE			8.lk.
	
Ensimmäisellä lukukerralla:
1.	Kirjoita otsikoksi LUKUPÄIVÄKIRJA sekä sen alle kirjan nimi ja kirjailijan nimi.
2.	Merkitse päivämäärä. 
3.	Vastaa seuraaviin kysymyksiin:
•	Millaiset ennakko-odotukset sinulla on kirjaa kohtaan?
•	Mitä kirjan kansikuva kertoo sinulle?

4.	Jokaisen lukukerran aikana/lopuksi: 
Merkitse aina ensin päivämäärä, ja sen jälkeen kirjoita tai piirustele kuulemastasi. Voit käsitellä eri kerroilla erilaisia asioita:

•	Miltä kirja vaikuttaa? Kuunteletko mielelläsi? Miksi? Miksi et?
•	Mitä kirjassa tapahtuu?
•	Kuka on päähenkilö? Mitä kaikkea saat hänestä selville? Millainen hänen elämäntilanteensa on? Muuttuuko hän kirjan aikana? Miten?
•	Keitä muita henkilöitä kirjassa on? Kenen kanssa päähenkilö tulee hyvin toimeen, kenen ei?
•	Mitä ennakoit kirjassa tapahtuvan seuraavaksi? 
•	Millainen on miljöö? Millaisiin tapahtumapaikkoihin tarina kuljettaa? Miten pitkästä ajasta on kysymys? Selviääkö vuoden- tai vuorokaudenaika?
•	Loppupuolella voit ennakoida, miten toivot kirjan päättyvän.
•	Herättääkö jokin kirjan tapahtuma tai henkilö sinussa muistoja omaan elämääsi?
•	Mikä kirjassa vihastuttaa, ihastuttaa, ärsyttää, ihmetyttää?

5.	Kirjan lukemisen jälkeen selvitä:
•	Miten kirja päättyi?
•	Mikä on kirjan käännekohta?
•	Kuka on kirjan kertoja? 
•	Kenen näkökulmasta tapahtumat kuvataan? 
•	Onko kirjassa takaumia tai ennakointeja? Mihin tapahtumiin niillä viitataan?
•	Jääkö tapahtumiin aukkoja eli jääkö jotain kertomatta?
•	Onko kirjassa paljon vuoropuhelua eli dialogia? Tuntuuko se aidolta?
•	Entä onko kuvausta ja kerrontaa?
•	Millaista on kirjan kieli (kirjakieltä/puhekieltä/murretta, helppoa/vaikeaa, kuvailevaa, arkista)?
•	Mikä on kirjan sanoma eli teema? Haluaako kirjailija ottaa kantaa johonkin asiaan?

Pohdi myös…
•	Millaista kirjaa oli kuunnella?
•	Oletko tyytyväinen loppuratkaisuun? 
•	Mitä olisit muuttanut kirjassa?
•	Miten aloituskerran ennakointisi onnistui?
•	Mitä ajatuksia kirja sinussa herättää? Miten teos vaikutti sinuun?
•	Millainen kirja oli muihin lukemiisi kirjoihin verrattuna?
LUKUPÄIVÄKIRJA SAA OLLA SINUN ITSESI NÄKÖINEN!
Tärkeää on, että osoitat kuunnelleesi koko teoksen. Kerro/piirrä tarinan keskeiset kohdat, mutta kirjoita myös kirjan herättämistä ajatuksista ja muistoista. 
LUKUPÄIVÄKIRJA ARVIOIDAAN NUMEROASTEIKOLLA 4 – 10. Tärkeää on kokonaisuuden monipuolisuus ja asiaan panutuminen. Oikeakielisyyttä ei arvioida.
KUUNTELEMISEN INTOA! LÖYTÄMISEN ILOA!